text: দক্ষিণ পূর্ব এশিয়া ছাড়ছে উবার | বিজ্ঞান ও টেক | The Daily Ittefaq
  ইত্তেফাক ডেস্ক২৭ মার্চ, ২০১৮ ইং ০৯:০৫ মিঃ
  দক্ষিণ-পূর্ব এশিয়ার দেশগুলো থেকে উবার তাদের ব্যবসা সিঙ্গাপুরের একটি অ্যাপ ভিত্তিক ট্যাক্সি কোম্পানি গ্রাবের কাছে বিক্রি করার ঘোষণা দিয়েছে। সিঙ্গাপুর ভিত্তিক কোম্পানি গ্রাব দক্ষিণ-পূর্ব এশিয়ার আটটি দেশেই উবারের প্রধান প্রতিদ্বন্দ্বী।
  এশিয়ায় এখন উবারের প্রধান তিনটি অবশিষ্ট বাজার - জাপান, দক্ষিণ কোরিয়া এবং ভারত। এই তিনটি দেশে উবারের পরিণতি কী হয় সেদিকেই মানুষের নজর থাকবে। কারণ এই তিনটি বাজারেই উবারকে স্থানীয় ক্যাব কোম্পানিগুলোর কাছ থেকে তীব্র প্রতিদ্বন্দ্বিতার মুখোমুখি হতে হচ্ছে। দক্ষিণ-পূর্ব এশিয়ায় যেমন গ্রাব তেমনি ভারতের স্থানীয় কোম্পানি ওলা উবারের সামনে বড় হুমকি হয়ে দাঁড়িয়েছে। বাংলাদেশে উবারের কার্যক্রম দেড় বছরেরও কম। কিন্তু এরই মধ্যে স্থানীয় কয়েকটি অ্যাপভিত্তিক ট্যাক্সি সার্ভিস বাজরে চলে এসেছে। বিশেষ করে পাঠাও নামে একটি প্রতিষ্ঠান বড় ধরনের প্রতিদ্বন্দ্বী হওয়ার চেষ্টা করছে।